ડો. ભેસાણિયા કહે છે કે લગ્નમાં રક્તદાનનો ટ્રેન્ડ 2007થી શરૂ કર્યો હતો અને અત્યાર સુધીમાં 25 લગ્નપ્રસંગોમાં રક્તદાન શિબિર યોજવામાં આવી છે. જ્યારે બેસણામાં રક્તદાનનો ટ્રેન્ડ 2005માં પ્રથમ વાર શરૂ કરાયો હતો અને અત્યાર સુધીમાં 800થી વધુ બેસણાં દરમિયાન રક્તદાન શિબિર યોજાઈ છે. સૌરાષ્ટ્ર અને સુરતમાં સમૂહલગનોત્સવ દરમિયાન રક્તદાન શિબિરની પ્રથા છે. આ એક પરંપરા થઈ ગઈ છે. આથી લોકોમાં રકતદાન, દેહદાન, અંગદાન, નેત્રદાન પ્રત્યે જાગરૃત આવી છે. રક્તદાન શિબિરોમાં એકઠું થયેલું રક્ત થેલેસેમિયાના દર્દીઓ, સરકારી હોસ્પિટલના દર્દીઓને બિલકુલ ફ્રી આપવામાં આવે છે. લગ્નની સાથે સાથે વ્યસનમુક્તિનાં પ્રદર્શન પણ ગોઠવવામાં આવે છે. અંગત સામાજિક પ્રસંગો દરમિયાન સમાજને કંઈક સંદેશા મળે તે પ્રકારનું આયોજન થાય છે. ભવિષ્યમાં આ પ્રવૃત્તિ સતત ચાલતી રહે તો સમાજને ફાયદો થશે.